Покачва ли се кръвното през зимата? | Списание със ревюта на online магазини
Покачва ли се кръвното през зимата?
05.12.2013 – 16:00
Tagged спортни храни
Актуални изследвания обясняват връзката между студеното време, хипертонията и проблемите със сърцето. Става ясно, че има такава и затова пациентите с високо кръвно трябва да пазят здравето си през зимния сезон. Когато температурите паднат, рискът от сърдечни заболявания скача рязко и затова нещата трябва да се държат под контрол с необходимите медикаменти и с по-редовни посещения при лекаря.
Ако през зимата забележите, че кръвното Ви се повишава, то има причина за това. Учени обясняват това с факта, че студеното време стимулира нервната система, което причинява повече стрес за организма и води до повишаване на кръвното и проблеми със сърцето. В студеното време хората понякога ядат повече и се упражняват по-малко, което води до покачване на холестерола и покачване на кръвното.
Друго потенциално обяснение за нарастването на риска от проблеми със сърцето в студеното време е стимулирането на рецепторите за студ в кожата и оттам на симпатичната нервна система.
Студеното време и хипертонията са опасна комбинация, защото тя прави хората по-уязвими на проблеми със сърцето, когато температурите се понижат. Френски учени са представили резултатите от изследване на тази тема в Мюнхен. Според тях сред хората с хипертония проблемите със сърцето са били два пъти повече, когато температурите спадат под 4 градуса по Целзий.
Барометричното налягане също повлиява на сърцето при хора с високо кръвно налягане. То, както и ниската температура, не оказват отрицателно въздействие върху хора с нормални стойности на кръвното.
Резултатите от това изследване не са толкова изненадващи, макар то да е от малкото, които правят пряка връзка между времето и проблемите със сърцето при хора с високо кръвно налягане. Такива пациенти трябва да мерят редовно кръвното си с марков апарат от http://www.zdravko.bg. Това ще им помогне да са наясно необходимо ли е да вземат мерки, за да се чувстват по-добре в студените дни. Кръвното налягане скача при спадане на температурите, защото кръвоносните съдове се стесняват, за да се съхрани топлината на тялото. По-високото налягане оказва стрес върху сърцето.
Лекарите споделят, че връзката между промените във времето и проблемите със сърцето не са напълно изяснени, но проучването подчертава важността на свалянето на кръвното до нормални стойности. През зимния сезон животът е по-застоял, а ограничаването на движението и качването на килограми е достатъчен стимул за скок на кръвното налягане. Не отлагайте, а вземете решение какви промени в живота са нужни, за да не се окаже зимниятсезон изпитание за Вашия организъм.
« Таблетите ATIV Q и ATIV Tab 3 – гордостта на Samsung Electronics
Дамското изкушение, наречено Casio Sheen »
Copyright Покачва ли се кръвното през зимата? Списание със ревюта на online магазини ©